Kokosų vanduo

Kokosų vanduo – skaidrus skystis jaunų kokosų viduje. Jis atsiranda apie trečią mėnesį nuo vaisiaus užsimezgimo, pasiekia didžiausią kiekį aštuntą mėnesį, o vėliau mažėja virsdamas vaisiaus endospermu.Robert E. Paull. The Encyclopedia of Fruit & Nuts. CABI, 2008, p. 112 Šviežias kokosų vanduo yra populiarus gėrimas Pietų ir Pietryčių Azijoje, Ramiojo vandenyno salose, Karibuose, jį galima rasti daugelyje pasaulio šalių, parduodamą skardinėse, buteliuose.

Kokosų vanduo turi apie 0,7 % baltymų, 0,2 % riebalų, 3,7 % angliavandenių, yra geras magnio, kalio, mangano šaltinis. 100 g kokosų vandens yra 19 kcal.Nuts, coconut water (liquid from coconuts), Nutrition Facts; tikrinta: 2012–07-26

Iš kokosų vandens gaminamas kokosų actas, drebučių konsistencijos desertas nata de coco.

 Galerija 

 Šaltiniai 

 Susiję straipsniai 
 Kokosų pienas

Kategorija:Gėrimai
Kategorija:Palmių maisto produktai